Volkswagen afslører detaljer om deres billige elbil ID.3

Volkwagen har afsløret flere detaljer om deres kommende elbil, der nu har fået navnet ID.3. I første omgang kommer bilen i en version kaldet ID.3 1st som allerede nu kan bestilles af danske kunder mod et depositum på 7.000kr. Prisen ventes at blive lige omkring 30.000€ for den billigste udgave (som endnu ikke kan forudbestiles), hvilket svarer til ca. 225.000 kr. Når bilen kommer til Danmark ventes den at blive lidt dyrere, men vil naturligvis holde sig under grænsen for afgiftsfritagelse på 400.000 kr. i alle tre versioner.

3 modeller

Der kommer tre forskellige udgaver af ID.3 – den første er altså den, det er muligt at forudbestille nu, kaldet ID.3 1st. Den vil have en rækkevidde på ca. 420 km efter WLTP standarden. Batteriet er på 58kWh. Efterfølgende kommer to andre modeller, den ene med længere rækkevidde på 550km (77kWh) og den anden – den billigere – med en rækkevidde på ca. 330km. (44kWh).

Hurtigopladning

ID.3 vil have mulighed for at oplade med op imod 125kW hurtigopladning, og i Tyskland følger der 2000kWh med det første år. Bilerne kan blandt andet oplades på Ionity netværket som er ved at blive rullet ud – det samme, som Audis e-tron (som vi har anmeldt her) også kan lades på med op til 150kW. Ved 100kW skulle bilen kunne få ca. 260km rækkevidde på ca. 30 minutter.

ID.3 er større end Golf

Den nye elbil er en smule større end en golf. Målene er 4100mm lang, 1800mm bred og 1530mm høj. Den er dermed 155mm længere, 9mm bredere og 77mm højere end 7. generation af Golf.

Bilen lanceres officielt på Frankfurt Motor Show, men kan altså forudbestilles nu for 7.000 kr.

Du kan forudbestille din ID.3 her.

Volkswagen afslører detaljer om deres billige elbil ID.3